Na temelju članka 32. Zakona o radu Federacije BiH („Službene novine Federacije Bosne i Hercegovine“, broj 26/16, 89/18), članka 20. stavak(10) Statuta Fonda za zaštitu okoliša HNŽ/K („Narodne novine HNŽ“ broj 9/12),članka 17.i 18. Pravilnika o radu Fonda za zaštitu okoliša HNŽ, Odluke Upravnog odbora stručnom osposobljavanju pripravnika u Fondu za zaštitu okoliša Hercegovačko – neretvanske županije/kantona broj: UO-9-9/20 od 28.1.2020. godine i Uredbe o postupku prijema u radni odnos u javnom sektoru u HNŽ ( „Narodne novine HNŽ“ broj 4/2019)Fond za zaštitu okoliša HNŽ/HNK raspisuje

**J A V N I  OGLAS**

**za prijem vježbenika u radni odnos na određeno vrijeme**

**Naziv:**vježbenik sa fakultetom, smjer ekologija odnosno okoliš, visoka stručna sprema (VII. stupanj), ili završen najmanje prvi ciklus Bolonjskog sustava studiranja koji se vrednuje sa minimalno 180 ECTS bodova- dva (2) izvršitelja.

**Opis poslova**: vježbenik će obavljati poslove na određeno vrijeme u trajanju od godinu dana u cilju osposobljavanja za samostalan rad u okviru svoje struke i stjecanja potrebnog radnog iskustva potrebnog za polaganje stručnog odnosno javnog ispita.

**Trajanje ugovora**: ugovor o radu zaključuje se na određeno vrijeme, u trajanju do 12 mjeseci.

**Plaća vježbenika:** plaća vježbenika će se obračunavati na način propisan Pravilnikom o radu Fonda za zaštitu okoliša HNŽ

**Mjesto rada**: Mostar

**Opći uvjeti**: kandidat koji se prijavljuje mora ispunjavati sljedeće opće uvjete:

a)da ima navršenih 18 godina života

b)da je državljanin Bosne i Hercegovine

c)da protiv njega nije pokrenut kazneni postupak za kazneno djelo za koje je predviđena kazna zatvora tri i više godina ili da mu nije izrečena zatvorska kazna za kazneno djelo učinjeno s namjerom u skladu s kaznenim zakonima u Bosni i Hercegovini

d)da nije obuhvaćen odredbom članka IX. stavka 1. Ustava Bosne i Hercegovine

e)da je fizički i psihički sposoban za obavljanje poslova radnog mjesta na koje se prijavio kod poslodavca

f) da posjeduje diplomu ili uvjerenje izdano od visokoškolske ustanove o diplomiranju (uvjerenje ne može biti starije od jedne godine odnosno od roka potrebnog za izdavanje diplome), a u slučaju da fakultet nije završen u Bosni i Hercegovini, strana diploma mora biti nostrificirana (dokaz o nostrifikaciji).

g) da nema radni staž u struci nakon stjecanja tražene stručne spreme što se dokazuje uvjerenjem Porezne uprave ili nadležnog PIO/MIO da kandidat nije prijavljen u jedinstvenom sustavu registracije, kontrole i naplate doprinosa ili potvrdom/uvjerenjem Službe za zapošljavanje ( ne starije od 15 dana od dana objave ovog natječaja)

Pored općih uvjeta propisanih zakonom, pripravnici moraju ispunjavati i **posebne uvjete**:

a)završen fakultet, smjer ekologija odnosno okoliš, visoka stručna sprema (VII. stupanj) ), ili završen najmanje prvi ciklus Bolonjskog sustava studiranja koji se vrednuje sa minimalno 180 ECTS bodova,

b) da nema ostvaren radni staž u struci nakon stjecanja tražene stručne spreme,

**POTREBNI DOKUMENTI**

Kandidati su dužni uz prijavu, koju su svojeručno potpisali, dostaviti obrazac prijave na javni natječaj koji mogu preuzeti sa službene stranice Fonda za zaštitu okoliša HNŽ**,** [**www.fzohnz-k.ba**](http://www.fzohnz-k.ba)**,** vlastoručno potpisan, detaljan životopis s obveznim podacima (nadnevak- datum prijave na evidenciji Službe za zapošljavanje u zvanju za koje se traži stjecanje iskustva i dužina čekanja na zaposlenje u struci prema evidenciji službe, prosjek ocjena završenog studija, izjava o socijalnom i materijalnom statusu kandidata (na pr.invaliditet kandidata veći od 60%, pozivanje na pravo prioritetnog zapošljavanja temeljem Zakona o dopunskim pravima branitelja i članova njihove obitelji). **Smatra se da su podaci iz prijave i životopisa izjavljeni pod punom moralnom, materijalnom i kaznenom odgovornosti i podliježu provjeri kod mjerodavnih službi.**

**Dokaze o ispunjavanju općih i posebnih uvjeta za zaključenje ugovora i dokumentaciju kojom potvrđuju svoje navode, odabrani kandidati dostavit će naknadno, u prigodi zaključivanja ugovora.**

Ukoliko odabrani kandidat ne priloži navedena dokumenta, zaključenje ugovora bit će ponuđeno sljedećem kandidatu s Liste uspješnih kandidata.

Nepotpune, neuredne i nepravodobne prijave neće se uzeti u razmatranje.

Povjerenstvo Fonda za zaštitu okoliša HNŽ provest će postupak po Javnom oglasu.

Izbor kandidata i strukturu kandidata s utvrđene liste izvršit će direktor Fonda.

KRITERIJI:

* Trajanje nezaposlenosti prema evidenciji Službe za zapošljavanje
* Socijalni i materijalni status
* Uspješnost (prosjek ocjena završenog studija)
* Intervju – za kandidate prijavljene na poziv, čije su prijave uredne i ispunjavaju formalne uvjete.

**Javni oglas ostaje otvoren 15 (petnaest) dana od dana objavljivanja.**

Kandidati koji ispunjavaju uvjete raspisanog javnog oglasa i čije su prijave kompletne i pravodobne, podliježu provjeri znanja koju određuje Povjerenstvo za izbor pripravnika.

Sve tražene dokumente treba dostaviti poštom preporučeno na adresu:

**Fond za zaštitu okoliša HNŽ/K**

**Blajburških žrtava bb**

**88000 Mostar**

**s naznakom: „Javni oglas za prijem vježbenika“ – ne otvaraj.**